Varainhoitovuotta 2021 koskevan lisätalousarvioesityksen (LTE) nro 1 tarkoituksena on ottaa unionin vuoden 2021 talousarvioon 4 244 832 000 euroa käypinä hintoina (4 000 000 000 euroa vuoden 2018 hintoina) sekä maksusitoumus- että maksumäärärahoina kattamaan brexit-mukautusvarauksen täytäntöönpanosta vuonna 2021 aiheutuvat ennakkomaksutarpeet. Brexit-mukautusvarauksen täytäntöönpanoa varten tarvittavien määrärahojen enimmäismäärä on 5 000 000 000 euroa vuoden 2018 hintoina (5 370 994 000 euroa käypinä hintoina).

Joulukuun 25. päivänä 2020 hyväksytyssä ehdotuksessa Euroopan parlamentin ja neuvoston asetukseksi säädetään brexit-mukautusvarauksen perustamisesta ”ennakoimattomien ja kielteisten seurausten torjumiseksi jäsenvaltioissa ja aloilla, joihin vaikutukset kohdistuvat pahimmin”. Varaus perustetaan osaksi monivuotisen rahoituskehyksen mukaisten EU:n talousarvion enimmäismäärien ulkopuolisia temaattisia erityisrahoitusvälineitä, ja sen avulla on tarkoitus lieventää Yhdistyneen kuningaskunnan unionista eroamisen haitallisia vaikutuksia taloudelliseen, sosiaaliseen ja alueelliseen yhteenkuuluvuuteen.

2. Brexit-mukautusvarauksen perustaminen

Eurooppa-neuvoston 21. heinäkuuta 2020 antamien päätelmien , 17. joulukuuta 2020 hyväksytyn monivuotisen rahoituskehyksen ja 18. joulukuuta 2020 varainhoitovuodeksi 2021 hyväksytyn EU:n talousarvion pohjalta Euroopan parlamentti ja neuvosto kehottivat komissiota esittämään viipymättä ehdotuksen brexit-mukautusvarauksen toteuttamiseksi tarvittavasta asiaankuuluvasta välineestä, jotta voidaan varmistaa, että riittävä määrä määrärahoja voidaan ottaa käyttöön varainhoitovuonna 2021. Joulukuun 25. päivänä 2020 hyväksytyn brexit-mukautusvarauksen perustamista koskevan Euroopan parlamentin ja neuvoston asetusehdotuksen pohjalta tässä lisätalousarvioesityksessä ehdotetaan, että brexit-mukautusvarauksen talousarviovaikutukset otetaan vuoden 2021 osalta EU:n vuoden 2021 talousarvioon.

Asetuksen hyväksymisen jälkeen tuki maksetaan kahdessa erässä. Ensimmäinen erä, joka sisältyy tähän LTE:een, maksetaan vuonna 2021 varainhoitoasetuksen 115 artiklan 2 kohdan b alakohdan i alakohdassa tarkoitettuna ennakkomaksuna. Jäsenvaltiokohtainen määrä vahvistetaan käyttäen jakoperustetta, jossa otetaan huomioon se, missä määrin jäsenvaltion talous on sidoksissa Yhdistyneen kuningaskunnan talouteen muun muassa tavara- ja palvelukaupan alalla, sekä kielteiset vaikutukset EU:n kalastusalaan. Komission jäsenvaltioille maksamien ennakkomaksujen jakoperusteet esitetään brexit-mukautusvarausta koskevan ehdotuksen liitteessä I. Toinen erä maksetaan vuonna 2024 sen jälkeen, kun ennakkomaksut on selvitetty ja jäsenvaltioille brexit-mukautusvarauksesta mahdollisesti suoritettavat lisämaksut on laskettu. Vastaavat määrärahat lisätään näin ollen brexit-mukautusvaraukseen vuoden 2024 talousarvioesityksen yhteydessä.

Asetusehdotuksen mukaan on tarpeen tarjota jäsenvaltioille joustovaraa ja erityisesti antaa komissiolle mahdollisuus tehdä ennakkorahoitusta koskeva rahoituspäätös ilman varainhoitoasetuksen 110 artiklan 2 kohdan mukaista velvoitetta antaa kuvaus rahoitettavista käytännön hankkeista.

Asetusehdotuksen johdanto-osan 11 kappaleen ja 4 artiklan 3 kohdan mukaisesti komissio pyytää, että brexit-mukautusvarauksen ennakkomaksutarpeiden kattamiseksi asetetaan käyttöön 4 244 832 000 euroa maksusitoumus- ja maksumäärärahoina. Kyseinen määrä otetaan varaukseen, kunnes asetus on hyväksytty lopullisesti.

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 30 04 03 Brexit-mukautusvaraus 4 244 832 000 4 244 832 000 Yhteensä 4 244 832 000 4 244 832 000

Heti kun brexit-mukautusvarausta koskeva asetus on lopullisesti hyväksytty, määrärahat siirretään viipymättä varausta koskevalta momentilta 30 04 03 momentille 16 02 03. Brexit-mukautusvarauksesta jäsenvaltiolle maksettavaa rahoitusosuutta hallinnoidaan yhteistyössä jäsenvaltioiden kanssa varainhoitoasetuksen 63 artiklan mukaisesti,

3. Rahoitus

Brexit-mukautusvaraus on yksi vuosien 2021–2027 monivuotiseen rahoituskehykseen sisältyvistä temaattisista erityisrahoitusvälineistä. Siihen liittyvät määrärahat otetaan näin ollen talousarvioon ylittämällä vuosien 2021–2027 monivuotisessa rahoituskehyksessä menoille vahvistetut enimmäismäärät.

4. Tiivistelmätaulukko monivuotisen rahoituskehyksen otsakkeittain

(euroa)